കോഴിക്കോട് 20 കിലോ കഞ്ചാവുമായി രണ്ടുപേര് പിടിയില് പിടിച്ചെടുത്തത് വയനാട്ടിലേക്ക് വില്പനക്ക് കൊണ്ടുപോകുന്ന വഴി കോഴിക്കോട്: ഇരുപത് കിലോ കഞ്ചാവുമായി രണ്ട് പേര് പിടിയില്. പിടിയിലായതില് ഒരാള് സ്ത്രീയാണ്. തൃശ്ശൂര് സ്വദേശിയായ ലീന 43, പാലക്കാട് സ്വദേശിയായ സനല് 34 എന്നിവരാണ് കുന്ദമംഗലം ടൗണില് വെച്ച് ഇന്ന് രാവിലെ പിടിയിലായത്. പോലീസും ഫ്ളയിംഗ് സ്ക്വാഡായ ഡാന്സാഫും ചേര്ന്നാണ് ഇവരെ പിടികൂടിയത്. കോഴിക്കോട് നിന്നും വയനാട്ടിലേക്ക് വില്പ്പനയ്ക്ക് കൊണ്ടു പോവുകയായിരുന്ന 20 കിലോ കഞ്ചാവാണ് ഇവരില് നിന്ന് പിടിച്ചെടുത്തത്. ഒന്നര മാസമായി ഇവര് ചേവരമ്ബലത്ത് വാടകയ്ക്ക് താമസിച്ച് വരികയായിരുന്നുവെന്ന് പോലീസ് പറഞ്ഞു. ആര്ക്കാണ് ഇത് എത്തിച്ച് കൊടുക്കാനിരുന്നതെന്ന് പോലീസ് അന്വേഷിക്കുകയാണ്. ഏകദേശം പത്ത് ലക്ഷം രൂപയോളം വിലമതിക്കുന്നതാണ് പിടിച്ചെടുത്ത സാധനങ്ങള്. വാടകയ്ക്കെടുത്ത ഹ്യൂണ്ടായ് കാറും കസ്റ്റഡിയിലെടുത്തിട്ടുണ്ട്.